**Årsmelding Lierne friidrett 2012**

Styret og styrets aktivitet;

Styret har i 2012 bestått av;

Eva Bruvoll Bach, leder

Lillian Bergli, nestleder

Jonny Brissach, styresmedlem

Styret har i løpet av året hatt 4 møter og behandlet 12 saker.

Annen representasjon:

Leder har deltatt på utvidet styremøter i hovedlaget. Fridrettsgruppa har deltatt på dugnadsarbeid i forbindelse med "Vikingefestivalen" 5 mai. Nestleder/ leder har vært med i arbeidsgruppen for å lage en plan for Lierne idretts og fritidspark.

Aktiviteter lokalt;

Lierne friidrett startet med treninga i april og da med basistreninger. På treninga har gruppen vært delt fra 1-4 klasse og fra 5 klasse og oppover. Det er blitt gjennomført både treninger inne og ute. I Nordli har Jonny Brissach vært ansvarlig for treninga og Lierne friidrett har hatt friidrettstreninger på idrettskola i Sørli. Det ble arrangert friidrettskveld i Sørli med 19 utøvere, som førte til at nye utøvere deltok på NA karusell i friidrett.

Lierne friidrett har i samarbeid med barneidrettsgruppa i Nordli hatt friidrettstreninger med Elsa Laksnes og Jan Breistrand som instruktører.

Av de 7 NA karusellene (1 stevne ble avlyst) har vi hatt utøvere på 4 av disse stevnene. Vi har hatt færre utøvere på disse stevnene i år. 8 barn i alderen 8 til 14 år har deltatt på de ulike stevnene fra 1 til 3 stevner. Øvelser de har deltatt på er; 60m, 600m, lengde, slengball/slegge, høyde, liten ball, kule og spyd.

Det ble avholdt sesongavslutning 21.oktober sammen med Lierne fotball hvor det ble trekt på gavekort for de som hadde deltatt på NA-trippelen og deltatt på NA friidrettsstevnene, vinnere ble henholdsvis Daniel Bergli Formo og Einar Østnor.

Påminnelser om stevner og informasjon fra kretsen har gjennom hele sesongen blitt lagt ut på hjemmesiden. I handlingsplan 2012 var det tenkt å arrangere instruktørkurs – dette er ikke gjennomført.

Anne Margrethe Haugereid har tatt idrettsmerket.

Aktiviteter regionalt/nasjonalt;

Sondre Bratlandsmo ble tatt ut til å delta på kretsheat 60 m under landskampen i januar, deltok ikke. Daniel Estil Brissach, Henrik Fagerli og Caspar Hartmann ble tatt ut på kretslaget til NCC leikene på Stjørdal, ingen deltok.

Daniel Bergli Formo, Einar Østnor og Henrik Fagerli (Daniel Brissach reserve) ble uttatt til interkretskamp i Steinkjerhallen i desember, her deltok Einar Østnor.

Utover dette er det mange løpere / trimere som har deltatt på Portfjelløp, Tour te Li, Namdalsløpet og Steinfjellstafetten.

Resultater som gir ”bonuser” i henhold til avtale med Lierne kommune;

I år hadde vi ingen utøvere som deltok på KM.

Regnskap (kommenteres kort i henhold til budsjett og hvordan resultatet for året er)

Friidrettsgruppa har et overskudd på kr 3706,73 i forhold til budsjett 2012, dette skyldes i hovedsak;

* Medlemskontingent til friidrettskretsen fra 2009 (kr 1500,-), 2010 (kr 3500,-) og 2011 (kr 6000,-) og egenandel interkretskamp i 2011 (kr 350,-) totalt pålydende kr. 11.350,-
* Mindre startkontingenter på NA stevner enn budsjettert
* Det er ikke kjøpt inn målebånd, liten ball og førstehjelpsutstyr som planlagt.

Lierne friidrett vil takke alle som har deltatt på NA karusellene - Portfjelløp - Tour te Li - Steinfjellstafett og Namsosløpet.

Lierne, 29.01.2013

Eva Bruvoll Bach